Vecais Sikspārnis

„Vecais Sikspārnis” bija no 1929. līdz 1940. gadam Latvijā izdots humoristiski satīrisks nedēļas žurnāls.
Par savu priekšteci uzskatīja no 1922. līdz 1926. gadam iznākušo laikrakstu „Sikspārnis”. Redaktori — Alfrēds Veinbergs (pseidonīms Klenders; 1884—1962), Voldemārs Dragūns (pseidonīms — Navaha; 1902—?), Arnolds Ruberts (pseidonīms — Ačuks; 1893—1960) un M. Gailis (pseidonīms — L. Šanteklērs).
Vienīgais latviešu satīriskais izdevums, kas darbojās Ulmaņa diktatūras laikā (1934—1940). Pēdējais laikraksta numurs iznāca 1940. gada 12. jūlijā, kad to slēdza Latviju okupējušais padomju režīms.

Latvijā izdotie žurnāli
Bijušie Latvijā izdotie žurnāli